# Direcció – Socialdemocràcia

Direcció – Socialdemocràcia, en eslovac Smer-Sociálna Demokracia (SMER-SD), és un partit polític socialdemòcrata d'Eslovàquia. Fundat inicialment al 1999 com a Direcció (Smer) amb una orientació de Tercera Vía per Robert Fico, al 2005 va absorbir el Partit de l'Esquerra Democràtica (SDL) i l'Alternativa Socialdemòcrata, modificant tant el nom com l'alineació política cap al centreesquerra. Des de la seva creació, ha estat un dels principals partits polítics del país, liderant diversos governs.

## Ideologia

És un partit de centreesquerra, que pertany al Partit Socialista Europeu. Entre el 12 d'octubre de 2006 i el 14 de febrer de 2008 es va trobar suspès com a membre d'aquesta formació europea, per haver constituït un govern de coalició amb l'ultranacionalista Partit Nacional Eslovac.

## Història

El partit fou fundat inicialment al 1999 com a Direcció (Smer) amb una orientació de Tercera Vía per Robert Fico, al 2005 va absorbir el Partit de l'Esquerra Democràtica (SDL) i l'Alternativa Socialdemòcrata, modificant tant el nom com l'alineació política cap al centreesquerra.
Fico va liderar la victòria del seu partit a les eleccions legislatives eslovaques de 2006 després d'una campanya centrada a revertir les reformes d'austeritat profundament impopulars dins dels sectors de la salut i l'educació impulsades pels llavors ministres Rudolf Zajac i Martin Fronc del Moviment Democràtic Cristià. Fico va formar un govern de coalició amb el Partit Popular (HZDS) de Vladimír Mečiar i el Partit Nacional Eslovac (SNS) de Ján Slota.
A les eleccions legislatives eslovaques de 2010, el partit obtingué un 34,79% dels sufragis, tanmateix el SNS va obtenir mals resultats i el HZDS es va convertir en extraparlamentari. Després que Fico demostrés ser incapaç de formar govern, el president Ivan Gašparovič li demanà a Iveta Radičová, com a líder del partit més gran de l'oposició, que formés govern, el 23 de juny del 2010. Radičová va assumir el càrrec de primera ministra, sent la primera dona a Eslovàquia a assolir aquest càrrec, el 8 de juny de 2010, liderant un govern de coalició de centredreta formada pels liberals Llibertat i Solidaritat (SaS), el Moviment Democràtic Cristià (KDH), el partit dels hongaresos Most-Híd i el mateix Unió Democràtica i Cristiana Eslovaca – Partit Democràtic (SKDÚ-DS) amb una majoria al parlament, amb 79 escons de 150. El govern perdé la confiança del parlament l'11 d'octubre de 2011 a causa de desavinences entre els partits de la coalició governamental per l'ampliació del Fons Europeu d'Estabilitat Financera, fet que portà a la celebració d'eleccions anticipades el 10 de març de 2012.

### Governs de Robert Fico

SMER-SD guanyà les Eleccions legislatives eslovaques de 2012 amb majoria absoluta i Robert Fico va tornar a convertir-se en primer ministre enmig d'un important escàndol de corrupció que va implicar polítics locals de centredreta.
El 2013, Fico va declarar oficialment la seva candidatura a les eleccions presidencials de 2014, que va perdre contra el seu rival polític Andrej Kiska en la segona ronda de votació el 29 de març.
El 17 de març de 2016, després de les eleccions legislatives eslovaques de 2016, en les què SMER-SD del primer ministre Fico perdé la majoria absoluta, aquest presentà al president Kiska un govern de coalició amb el Partit Nacional Eslovac (SNS), Most-Híd i Sieť, que disposava de 85 dels 150 escons.
El gener de 2024 Peter Pellegrini, amb el suport de SMER-SD i Veu – Socialdemocràcia es va presentar a les eleccions presidencials eslovaques de 2024. A la primera volta, va acabar segon, només per darrere d'Ivan Korcok. Tanmateix, va derrotar Korcok a la segona volta, que es va celebrar el 6 d'abril de 2024, on va obtenir un 53% dels vots.

## Resultats electorals
### Consell Nacional

| Any | Lider | Vots | % | Pos. | Escons | +/– | Govern |
| 2002 | Robert Fico | 387,100 | 13.5% | 3r | 25 / 150 | Nou | Oposició |
| 2006 | Robert Fico | 671,185 | 29.1% | 1r | 50 / 150 | 25 | Coalició |
| 2010 | Robert Fico | 880,111 | 34.8% | 1r | 62 / 150 | 12 | Oposició |
| 2012 | Robert Fico | 1,134,280 | 44.4% | 1r | 83 / 150 | 21 | Majoria |
| 2016 | Robert Fico | 737,481 | 28.3% | 1r | 49 / 150 | 34 | Coalició (2016) |
| 2016 | Robert Fico | 737,481 | 28.3% | 1r | 49 / 150 | 34 | Coalició (2016–20) |
| 2020 | Peter Pellegrini | 527,172 | 18.3% | 2n | 38 / 150 | 11 | Oposició |
| 2023 | Robert Fico | 681,017 | 23% | 1r | 42 / 150 | 4 | Coalició |

### President

| Any | Candidat | 1a volta | 1a volta | 1a volta | 2a volta | 2a volta | 2a volta |
| Any | Candidat | Vots | % | Pos. | Vots | % | Posició |
| 2004 | Suport a Ivan Gašparovič | 442,564 | 22.3% | 2n | 1,079,592 | 59.9% | Derrota |
| 2009 | Suport a Ivan Gašparovič | 876,061 | 46.7% | 1r | 1,234,787 | 55.5% | Victòria |
| 2014 | Robert Fico | 531,919 | 28% | 1r | 893,841 | 40.6% | Victòria |
| 2019 | Suport a Maroš Šefčovič | 400,379 | 18.7% | 2n | 752,403 | 41.6% | Derrota |
| 2024 | Suport a Peter Pellegrini | 834.718 | 37,03% | 2n | 1.409.255 | 53,12% | Victòria |

### Parlament Europeu

| Any | Lider | Vots | % | Pos. | Escons | +/– | Grup |
| 2004 | Monika Beňová | 118,535 | 16.9 | 3r | 3 / 14 | | S&D |
| 2009 | Boris Zala | 264,722 | 32 | 1r | 5 / 13 | 2 | S&D |
| 2014 | Maroš Šefčovič | 135,089 | 24.1 | 1r | 4 / 13 | 1 | S&D |
| 2019 | Monika Beňová | 154,996 | 15.7 | 2n | 3 / 14 | 1 | S&D |
| 2024 | | 365,794 | 24.77 | 2n | 5 / 15 | 2 | |

## Referències

* ↑ Jurinová, Martina. «KDH woos opposition». The Slovak Spectator, 28-02-2005. [Consulta: 18 maig 2024].
* ↑ Rybář, Marek «Notes on Recent Elections / Electoral Studies 26» (en anglès). Electoral Studies, 26, 2006, pàg. 702 [Consulta: 18 maig 2024].
* ↑ Slovenský prezident pověřil vytvořením vlády Radičovou. Fico přiznal prohru [El president eslovac va confiar la formació del govern a Radičová. Fico va reconèixer la derrota] (en txec). Idnes, 23 de juny de 2010 [Consulta: 19 maig 2024].
* ↑ El parlament d'Eslovàquia rebutja el fons de rescat de l'euro
* 1 2 Socialdemocràcia eslovaca aconsegueix la majoria absoluta amb el 45% dels vots
* ↑ Nicholson, Tom. «How a Gorilla devoured democracy in Slovakia» (en anglès). Politico, 06-01-2025. [Consulta: 12 gener 2025].
* ↑ «Kiska becomes president (UPDATED)». [Consulta: 15 març 2018].
* ↑ Germanova, Miroslava. «Robert Fico Retains Power in Slovakia With New Coalition» (en anglès). The New York Times, 17-03-2016. [Consulta: 13 agost 2024].
* ↑ Bellamy, Daniel. «Peter Pellegrini is sworn in as Slovakia's new president» (en anglès). Euro News, 15-06-2024. [Consulta: 27 febrer 2025].
* ↑ «Smer, Hlas a SNS sa dohodli, podpísali memorandum. SaS: Novú koalíciu budú spájať kšefty a korupcia» (en eslovac). Pravda.sk, 11-10-2023.

## Enllaços externs

* (eslovac) Web oficial del Partit
* ↑ Peter Pellegrini served as the electoral leader at the top of the party list, while Robert Fico served as the party chairman.
* ↑ Although Maroš Šefčovič was officially an independent, his campaign was funded by the party.